[image: image1.png]



শনিবার,ফেব্রুয়ারি ২১, ফাল্গুন ৯, ১৪২১
সমতাভিত্তিক উন্নয়নে তরুণদের নেতৃত্ব নিতে হবে—হায়দার এ খান

বাংলাদেশে সমতাভিত্তিক উন্নয়ন ঘটাতে হলে নতুন প্রজন্মের নেতৃত্বকে এগিয়ে আসতে হবে। কৃষক, শ্রমিক, ছাত্র, উৎপাদনশীল নাগরিক শ্রেণী থেকে বেরিয়ে এসে তাদের প্রতিনিধিত্ব করবে নবপ্রজন্মের এ নেতৃত্ব। যুক্তরাষ্ট্রের ডেনভার বিশ্ববিদ্যালয়ের জোসেফ করভের স্কুল অব ইন্টারন্যাশনাল স্টাডিজের অর্থনীতির অধ্যাপক হায়দার এ খান গতকাল অনুষ্ঠানে এসব কথা বলেন।
রাজধানীর ব্র্যাক সেন্টারে ব্র্যাক বিশ্ববিদ্যালয় আয়োজিত ‘সমতাভিত্তিক উন্নয়ন: একুশ শতকে বাংলাদেশের কৌশল’ শীর্ষক বক্তৃতা করেন হায়দার এ খান। তিনি বলেন, রাজনীতিতে দুর্বৃত্তায়ন হয়েছে। ফলে কৃষি গ্রামীণ উন্নয়ন, ক্ষুদ্র ব্যবসাসহ নানা কাজে গোড়া থেকে উন্নয়ন করতে হলে রাজনৈতিক সিদ্ধান্ত নেয়ার প্রয়োজন রয়েছে। অর্থনীতিক স্বনির্ভরতার জন্য দাতাদের অর্থের ওপর নির্ভরতা কমিয়ে নিজস্ব অর্থে উন্নয়ন এগিয়ে নেয়ার পরামর্শ দেন তিনি।
